Програмски задатак

Инвеститор: Републичка дирекција за имовину Републике Србије, Краља Милана 16, 11000 Београд.

Предмет услуга: Измена и допуна Просторног плана инфраструктурног коридора аутопута E-75 Суботица - Београд (Батајница), (у даљем тексту: измена и допуна Просторног плана) у свему у складу са важећим Законом о планирању и изградњи, и правилницима који се односе на предметну услугу.

Покренут је поступак измена и допуна Просторног плана, од стране Министарства грађевинарства, саобраћаја и инфраструктуре, који укључује и зону граничног прелаза.
Донета је Одлука о неприступању израде Стратешке процене утицаја измена и допуна Просторног плана подручја инфраструктурног коридора ауто-пута Е-75 Суботица – Београд (Батајница) на животну средину („Службени гласник РС”, број: 21/23).
Циљ израде јесте детаљна разрада са материјализацијом објеката и процењеном инвестиционом вредношћу до нивоа идејног решења на основу којих ће инвеститор исходовати локацијске услове за реконструкцију и изградњу садржаја потребних за функционисање државног граничног прелаза. 

Рок за извршење услуга: 

15 (петнаест) радних дана за израду КТП од дана увођења у посао.
-рок за предају радне верзије нацрта измена и допуна Просторног плана подручја посебне намене са елементима детаљне разраде за потребе спровођења стручне контроле износи __________радних дана(не дуже од 60 радних дана) од дана достављања подлога, потребних података и услова; ( попуњава пружалац услуге)
· рок за предају финалне верзије нацрта измена и допуна Просторног плана подручја посебне намене са елементима детаљне разраде поступљеним у складу са Извештајем о обављеној стручној контроли нацрта измена и допуна Просторног плана подручја посебне намене, а за потребе спровођења поступка јавног увида износи до 30 дана од дана пријема овог извештаја;
· рок за предају нацрта измена и допуна Просторног плана подручја посебне намене са идејним решењем поступљеног у складу са Извештајем о обављеном јавном увиду, износи 30 дана од дана пријема овог Извештаја;
· рок за предају Уредбе о утврђивању измена и допуна Просторног плана подручја посебне намене за потребе трајног чувања у тврдо укориченом повезу и два примерка документационе основе, износи ______ радних дана(не дуже од 60 радних дана) од дана објављивања Уредбе о утврђивању предметног просторног плана у Службеном гласнику. (попуњава пружалац услуге).
20 (двадесет) радних дана за израду Пројекта препарцелације са геодетским обележавањем од дана усвајања ПДР са провођењем у катастру. 
[bookmark: _GoBack]
Локација објекта:
Локација комплекса граничног прелаза Келебија, на аутопуту Е-75, деоница: гранични прелаз „Келебија“ – петља „Суботица југ“, представља обилазницу око Суботице која повезује гранични прелаз Келебија са аутопутем Хоргош – Нови Сад (тзв. Y крак), на фреквентној саобраћајној траси преко које се обавља проток људи и роба између Западне Европе и Блиског Истока, одређује га као значајан пункт транзитног међународног друмског саобраћаја, односно као гранични прелаз прве категорије. Гранични прелаз Келебија, представља везу североисточног дела Републике Србије са Будимпештом, Бечом и даље са западном Европом.
 
Према Решењу којим је утврђено подручје граничног прелаза Келебија обухвата део државног пута I Б - реда бр.11 (државна граница са Мађарском – гранични прелаз Келебија – Суботица – веза са државним путем А1), од државне границе са Мађарском у дубину територије Републике Србије, укупне дужине 450м, као и катастарске парцеле број 26968/1, 26969/1, 26969/2, 26971/1, 26971/2, 26972/1, 26972/2, 26973/1, 26973/2, 26973/3 (у идеалном делу 76/100 који се према подацима из катастра непокретности води као својина републике Србије), 26974/1, 26974/2, 26975/1, 26975/2, 26976, 26977, 26978, 26979, 26980, 26981/3 КО Стари Град, општина Суботица на којима се налазе објекти за смештај и рад полицијских службеника Граничне полиције и службеника Управе царина. 

Предвиђена површина Плана детаљне регулације је 50 ha.

Постојеће стање:

Проширење капацитета граничног прелаза Келебија, општина Суботица, је објективна потреба проширења капацитета, како би се омогућило смањење гужви на граничном прелазу и смањење времена чекања, посебно у критичном периоду (годишњи одмори, празници), уз обавезну безбедност свих учесника у саобраћају.
Тренутно активни корисници простора у функцији граничног прелаза "Келебија" (МУП-а и УЦ-а) обављају  послове  граничне  контроле, како у  неадекватном  простору  тако  и  у  неадекватним условима.
Неодговарајући капацитет и проточност постојећих саобраћајница, квалитет и капацитет постојећих објеката, као и недостатак одређених садржаја и објеката, тренутно отежавају коришћење граничног прелаза за обављање оних радних процеса који су према редоследу активности технолошких поступака предвиђени да се у њима врше, а самим тим и функционисање граничног прелаза у целини.
Повећање броја путника и роба, чији промет се одвија преко овог граничног прелаза, не прате одговарајући инфраструктурни услови и као такав не функционише као модеран гранични прелаз. Изградња граничног прелаза са свим неопходним садржајима омогућиће функционисање пограничних служби у пуном капацитету, чиме би се убрзао проток возила, роба и људи.
На КП 26971/1, КО Стари град, општина Суботица налази се објекат површине 511 m2 који се користи као канцеларијски простор Управе граничне полиције и Управе царина.
На КП бр.26979 налази се кабина за контролу саобраћаја, површине 20 m2.
На КП бр.26977 налази се кабина за контролу аутобуског и теретног саобраћаја и колска вага. 
На КП бр.26978 налази се објекат површине 21 m2 - кабина за контролу саобраћаја коју користи за контролу докумената Управа граничне полиције.
На КП бр.26969/2 налази се кабина за контролу саобраћаја површине 12 m2, коју за контролу докумената користи Управа царина. 
На КП бр.26968/1 налази се објекат површине 19 m2, који за контролу докумената користи Управа граничне полиције, као и кабина површине 12 m2 коју за контролу докумената и тежине теретних возила на уласку у земљу користи Управа царине. На овој парцели се налази и надстрешница која покрива наведене објекте.
Напомена: Саобраћајне траке које не пролазе испод надстрешнице служе и за пролаз вангабаритних возила
На КП бр.26976  налази се надстрешница излазног и улазног терминала.
На КП бр.26980 налази се следећа трафо станица површине 20 m2.
Изван подручја граничног прелаза (катастарске парцеле окружене парцелама које су у подручју граничног прелаза) на КП бр.26973/1, 26973/2 и 26973/3 налази се више пословних простора за пружање услуга. На КП бр.26973/1 налази се шпедиција која пружа и поштанске услуге, на КП бр.26973/2 налази се угоститељски објекат целом површином и на КП бр.26973/3 налазе се две шпедиције, једна продавница која пружа трговинске, мењачке и поштанске услуге и са друге стране (пут према Мађарској) налази се још једна активна шпедиција за мађарска документа
На КП бр.28352/8  налазе се два објекта-Остале зграде површине 728 m2 + 14 m2 објекти површине 364м2, као и објекат за коју није позната намена површине 118 m2. У овим објектима смештене су претежно шпедиције, али постоји и угоститељски локал.
Напомена: На ГП Келебија на улазу у земљу постоје две траке за теретни саобраћај али само једна вага испред царинске просторије која даље води директно у терминал на КП 28352/9 чији је држалац привредно друштво „Грапрек“ доо из Келебије, сви камиони, укључујући и празне, морају ући у  терминал, на којем се наплаћује паркинг.                       
Изградњу теретног терминала на улазу у земљу планирати на КП у својини РС на парцелама 28346, 28348, 28347, 28349, 28354/1  уз обавезно обезбеђење приступног пута парцели 28352/8 и 28352/9.

Просторна организација и подела на функционалне целине (зоне)

Технолошки процес обављања граничне провере и контроле робе и путника у  узајамној је вези са решењем саобраћајних површина и токова, као и распоредом објеката у којима се обављају поједине формалности. 

Функционална целина граничног прелаза дели се на зоне:
1. зона путничко-царинског терминала
2. зона робно-царинског терминала.

1. Зона путничко - царинског терминала

Основна намена путничко-царинског терминала је контрола путничког саобраћаја. Саобраћајни плато путничко-царинског прелаза, прекривен надстрешницом, са тракама и тангенцијално  постављеним  објектима, заузима  централни  део  терминала. Улазно - излазна контрола путника и возила врши се усмеравањем саобраћајне траке и предвиђени простор за преглед.       
Аутобуски саобраћај такође се одвија преко планиране саобраћајне траке којом се долази до контролне кућице за вршење пасошке контроле путника, док се детаљна царинска  контрола путника обавља у објекту, а преглед возила на посебном паркингу.
Путничка возила планираним саобраћајним тракама долазе у линију контролног објекта МУП-а и УЦ-а, стају испод надстрешнице поред контролних кабина, где се осим пасошке и граничне контроле одвијају и све остале формалности граничне контроле.
У оквиру комплекса граничног прелаза предвиђен је посебан објекат за детаљан преглед возила (са кућицом за алат и аутодизалицом за детаљан преглед аутомобила).
У овој зони предвиђен  је јавни тоалет за потребе путника. На простору путничког терминала предвиђају се и објекти инфраструктуре одговарајућег капацитета за потребе граничног прелаза.
Треба предвидети надстрешницу за контролу путничког, аутобуског и камионског саобраћаја на улазу/излазу из земље. Надстрешница треба да буде постављена тако да покрива објекат и саобраћајне траке у дужини контролног објекта, али и тако да омогућава вентилацију, термичку заштиту и добру видљивост. Надстрешница мора бити опремљена свом вертикалном и хоризонталном светлосном сигнализацијом – рефлекторима и сл.
 Под надстрешницом се налазе контролни објекат, саобраћајне траке и контролна кабина са рампама. Контролне кабине на улазу/излазу из земље - предвидети у складу са саобраћајно техничким решењем и захтевима и потребама корисника (МУП и УЦ) Концепирати контролне кабине за преглед возила и лица на острву између саобраћајних трака тако да је могуће обављати прегледе обострано, тј. да се из кабине може вршити контрола две саобраћајне траке на улазу и излазу. Предвидети да саобраћајне траке и контролне кабине буду наткривене надстрешницом.
За реализацију овог решења предвидети и канал за преглед аутобуса и комби возила.

У зони путничко-царинског терминала планирани су следећи објекти:

1. заједнички управни објекат МУП-а и УЦ-а – до 500 m2 (П+1)
2. објекти трећих лица  (са надстрешницом)
3. пасошко-царинска контрола (надстрешница)
4. контролне кабине МУП-а и УЦ-а (улаз-излаз)
5. јавни тоалет - санитарни чвор
6. камионска вага са надстрешницом - излаз из земље
7. објекат за детаљан преглед возила величине до 50m2  лоциран да не омета проток саобраћаја

2. Зона робно - царинског терминала

Робно-царински терминал (камионски терминал) саставни је део комплекса са посебном функцијом контроле робе и сваког другог терета. Планира се као ограђени простор са посебним режимом уласка и контроле кретања камионског саобраћаја, тј. терета. Улаз у терминал одвијаће се посебним одвојком. 
На улазу у земљу непосредно уз улаз у терминал планиран је и објекат за контролне органе МУП-а затим под настрешницом електронска вага за контролу масе теретних возила са службеним објектом (вагарска кућица)поред ње. По прегледу и регистрацији документације, возило се, у зависности од његове исправности и врсте роба које превози, упућује на одређену површину, где возач чека позив на прилаз наткривеној платформи намењеној детаљнијој контроли терета или у случају посебно захтеваних процедура контроле товарних сандука и/или комплетних теретних возила без отварања товарних простора, транспортних судова и јединица - приступ посебној саобраћајно-манипулативној површини намењеној за мобилно скенирање, или у случају транзита, по овери документације, наставља излазном саобраћајницом. Поред објеката за контролне органе МУП-а и УЦ-а, планирати и објекат трећих лица и осталих пратећих служби. Сви објекти морају бити са надстрешницом. Унутрашњост и распоред просторија МУП-а и УЦ, као и њихова материјализација, морају бити у складу са специфичним захтевима и потребама корисника. Предвиђа се и санитарни чвор за потребе возача камиона.
На излазу из земље земљу непосредно уз улаз у терминал планирана је под настрешницом електронска вага за контролу масе теретних возила са службеним објектом поред ње. Након извршене контроле масе возила и регистрацији документације, теретна возила се у зависности од његове исправности и врсте роба које превози, упућује на одређену површину, где возач чека позив на прилаз наткривеној платформи намењеној детаљнијој контроли терета. У случају посебно захтеваних процедура контроле товарних сандука и/или комплетних теретних возила без отварања товарних простора, транспортних судова и јединица теретним возилом се приступа посебној саобраћајно-манипулативној површини намењеној за мобилно скенирање. Након обављених контрола возило се упућује до објекта МУП-а а затим наставља излазном саобраћајницом. Предвиђа се и санитарни чвор за потребе возача камиона.
У зони робно - царинског терминала предвидети објекат служби граничне инспекције са објектом за складиштење робе и хладњачама.
Предвидети објекат за преглед опасних и штетних материја, резервоар за ПП воду као полуукопани објекат као и дезобаријеру.
Простор терминала неопходно је оградити и одвојити од путничког стабилном заштитном оградом, са посебним режимом уласка, контроле и кретања камионског саобраћаја и осветлити спољном расветом потребног нивоа. По ободу теретног терминала такође предвидети постављање одговарајуће заштитне ограде.
	Мобилни скенер оградити, како би се спречио неконтролисани приступ зони зрачења.


У зони робно царинског терминала планирани су следећи објекти:

1. контролне кабине МУП-а и УЦ-а
2. административни објекат за потребе УЦ површине до 200 m2 (П+1) - излаз из земље
3. објекти трећих лица (шпедиција, мењачница, АМСС, ресторанска услуге…)
4. камионска вага са надстрешницом и скенер - улаз у земљу/излаз из земље
5. платформа са надстрешницом за истовар и контролу робе и терета - улаз у земљу
6. магацин - складиште робе
7. садржај за посебну контролу возила и терета – скенер- улаз у земљу/излаз из земље
8. санитарни чвор (јавни тоалет)
9. резервоар
10. ППОВ
11. бунар
12. бустер станица са резервоаром


Саобраћајна инфраструктруа

Зона граничног прелаза је дефинисана као зона 0, у оквиру измене просторног плана инфраструктурног коридора, тако да је обавеза пројектанта решавање свих саобраћајних укрштања у овој зони. Такође, неопходно је усклађивање саобраћајног решења како са пројектантима који су ангажовани од стране ЈП Коридора Србије, као и суседне стране граничног прелаза Мађарске.
Саобраћајним решењем предвидети већи броја трака којим се повећава пропусна моћ граничног прелаза што је превасходни захтев који се очекује у вези са протоком саобраћаја на свим важним саобраћајним коридорима. 

Решењем саобраћајних површина и токова предвиђа се изградња саобраћајних трака и то:
· 2 саобраћајне трака за теретна возила - улаз у земљу
· 5+2 саобраћајне траке за путничка возила и аутобусе - улаз у земљу/излаз из земље
· 2 саобраћајне траке за теретна возила - излаз из земље
· 1 саобраћајна трака за вангабаритна возила на улазу у земљу/излазу из земље. 


На граничном прелазу планиране су 4 саобраћајне траке за тертна возила са колским вагама: 2 за улаз у земљу и 2 за излаз из земље. 
	Непосредно по улазу у робно-царински терминал поред електронске ваге за контролу осовинског оптерећења и масе возила, предвидети објекте контролних органа: УЦ-а, МУП-а, као и објекат за остале пратеће службе трећих лица у оквиру граничног прелаза. У робно-царинском делу (улаз/излаз) уз објекате за контролу, предвидети 2 саобраћајне траке за теретна возила. Уз ове саобраћајне траке непосредно пре контроле  при изласку предвидети простор за сачекивање/могућност детаљног прегледа теретних возила пре изласка из земље. Из ових саобраћајних трака могуће је организовати (под пратњом) спровођење теретних возила, за које се оцени да је потребно обавити посебну контролу, до површине за мобилно скенирање у оквиру улазног/излазног робно - царинског терминала. 
Робно-царински терминал својом просторно-технолошком организацијом омогућава и формирање саобраћајне траке за возила која се после контроле на задржавају (транзит) већ се одмах упућују на излаз из терминала - улаз у земљу.
Одмах уз објекат путничко-царинског терминала планиране су 10 (5 + 5) саобраћајне траке за пролаз и преглед аутобуса (и аутомобила) при улазу у земљу, са надстрешницом. У оквиру путничко-царинског терминала, просторном организацијом контролних тачака - кабина (МУП-а и УЦ-а) предвиђен је простор за детаљну контролу и преглед аутобуса и аутомобила (контрола пртљага и путника) при улазу у земљу (манипулативне површине са полиномним коришћењем).
Ширина саобраћајних трака креће се од 3,5-5,5 m. Између саобраћајних трака на острвима налазиће се кабине за граничну контролу. Број контролних кабина ће се одредити на основу захтева корисника, где се тражи да сваки смер и свака саобраћајна трака буде контролисана из једне контролне кабине.
У оквиру ГП Келебија обезбедити саобраћајно решење које мора садржати доказ трасе меродавног моторног возила, коме није одобрен улазак у земљу, да се може вратити на улазну страну, и обрнуто.

Предвидети и паркинг места, и то за:

1. путничко-царински терминал:
- паркинг  до 10 места за путничке аутомобиле и 2 места за аутобусе 
- службени паркинг са надстрешницом за путничке аутомобиле - 10 места
2. робно-царински терминал:
простор за сачекивање/стационирање – 100 паркинг места на излазу и 200 паркинг места на улазу у земљу. 

Водопривредна инфраструктура

На ГП Келебија хидротехничке инсталације које се планирају у оквиру комплекса граничног прелаза обухватају:
· водовод (снабдевање објеката водом и противпожарна хидрантска мрежа),
· атмосферска канализација,
· фекална канализација,
· технолошка канализација,
· постројење за пречишћавање отпадних вода.

Водоводном мрежом потребно је обезбедити снабдевање свих објеката питком водом, као и заштиту од пожара (хидрантска мрежа одговарајућег пречника и притиска). Снабдевање објеката водом обезбедити прикључењем на градски водоводни систем (Суботица – Келебија)
	Атмосферском канализацијом треба омогућити одвођење атмосферских вода са саобраћајница, кровова и осталих површина у комплексу граничног прелаза до реципијента. Атмосферске воде у зависности  од  порекла  упустити  у  рецпијент  након  адекватног  третмана.
Фекалном канализацијом омогућити одвођење употребљене санитарне воде преко постројења за пречишћавање отпадних вода до коначног реципијента (мелиорациони канал). 

Електроенергетска инфраструктура 

За потребе електро енергетске инфраструктуре проверити да ли постоји могућност да се спроведе кабловски вод на локацији контролних објеката граничног прелаза и постави МРО (мерно разводни орман) са комплетном полуиндиректном мерном групом за одговарајуће објекте. 
У случају да пројектант установи да ово или слично решење није довољно за планиране објекте, предвидети нову трафостаницу и до свих објеката положити каблове одговарајућег пресека. Предвидети објекат који би у себи садржао просторије трафостанице са дизел електричним агрегатом. 
На конструкцији надстрешнице предвидети и напајање постављене сигнализације за кретање возила и људи, као и семафора са потребним обавештењима.
Рампе морају бити електронске са аутоматским управљачем, зглобном везом и светлосном сигнализацијом, постављене на свакој од саобраћајних трака.
Осветљење саобраћајница и паркинг простора треба првенствено да оствари задовољавајуће фотометријске  услове.
Планирани објекти морају имати адекватно изведене инсталације за заштиту објеката од пожара и атмосферског пражњења, у складу са Законом о заштити од пожара и правилницима који уређују заштиту од пожара, као и Правилником о техничким нормативима за заштиту објеката од атмосферског пражњења.
Треба предвидети три мерне групе за утрошак електричне енергије и то за: Управу царина, Министарство унутрашњих послова и Републичку дирекцију за имовину РС.

Термоенергетска инфраструктруа

Осим конвеционалних начина грејања, те у будућности планиране гасификације, за грејање простора могуће је користити топлотне пумпе, које имају највећи степен искоришћења уз коришћење геотермалне енергије. Обновљиви извори енергије се могу користити и за грејање санитарне воде (соларни колектори и топлотне пумпе). Соларна енергија се може користити и за производњу електричне енергије, коришћењем фото-напонских панела постављених на кровове објеката.
У циљу обезбеђивања неопходних климатских услова у радним просторијама објеката у летњим условима експлоатације, планира се климатизација истих (уградњом прозорских климатизера адекватних капацитета, или на други начин).




Телекомуникациона инфраструктура

Потребно је предвидети сву потребну инфраструктурну опрему за нормално функционисање граничних служби МУП-а и УЦ-е, као и за гранични прелаз у целини. 
· разводна ПТТ и рачунарска мрежа
· систем за аутоматску детекцију и дојаву пожара

Сви објекти у терминалу морају бити повезани компјутерском мрежом која ће функционисати као јединствена мрежа на целом граничном прелазу и бити повезана са базом у објекту УЦ-а и МУП-а. Над целим комплексом граничног прелаза предвидети надзор помоћу система телевизије затвореног круга.

Уређење јавних површина

Све слободне површине у оквиру комплекса граничног прелаза, потребно је партерно уредити садњом жбунастих дендролошких врста, ружа и цветног садног материјала (једногодишњег и вишегодишњег цвећа - перена). Приликом озелењавања користити врсте које природно расту на том подручју. Све слободне површине је потребно затравити. На круни и косинама насипа граничног прелаза формирати само травни покривач. Предвидети аутоматски систем за заливање.
	У комплексу треба јасно раздвојити пешачке стазе и правце од саобраћајних. Простор комплекса је неопходно оградити стабилном заштитном оградом.
Комплетно оградити део граничног прелаза у ширини саобраћајних трака, и то централни део испод надстрешице, и саобраћајнице у дужини још 50 м испред и 50 м иза надстрешнице.

